

**TOIMINTASUUNNITELMA VUODELLE 2020**

Vuosi on Pohjois-Savon terveydenhoitajayhdistyksen 81. toimintavuosi.

Yhdistyksen toiminnan tavoitteena on turvata ja edistää terveydenhoitajan asemaa terveyden edistämisen asiantuntijana. Yhdistys järjestää jäsenilleen virkistäytymistä ja koulutusta, mikä auttaa ylläpitämään ammattitaitoa ja hyvinvointia.

HALLITUKSEN TOIMINTA

* Yhdistyksen hallitus kokoontuu toimintavuoden aikana 4-6 kertaa. Järjestelyissä hyödynnetään mahdollisuuksien mukaan yhteistyökumppaneiden tukea.
* Pyydettäessä hallituksen jäsenet osallistuvat myös muihin terveydenhoitajien ja terveydenhoitajaopiskelijoiden tilaisuuksiin Pohjois-Savon ja Kainuun alueella.

TALOUS

* Yhdistyksen talous perustuu liitolta saatuun jäsenmaksupalautteeseen.
* Yhdistyksen opiskelijatoimintaan saadaan myös tukea liitolta.
* Yhdistyksen varoja käytetään yhdistyksen toiminnan toteuttamiseen.
* Jäsenistölle suunnattuja tilaisuuksia järjestetään mahdollisuuksien mukaan yhdessä yhteistyökumppaneiden kanssa.
* Kulukorvaukset: Puheenjohtaja 300e, sihteeri 230e rahastonhoitaja 230e, tiedottaja 230e, opiskelijavastaavat a’ 130e, opiskelijayhdyshenkilö(t) 50e, toiminnantarkastaja(t) 50e.
* Matkakorvaus 0.43e/km.
* Liitolta haetaan harkinnanvaraista avustusta yhteen yhdistyksen tapahtumaan.

JÄSENTOIMINTA

* Yhdistyksen tavoitteena on, että yhdistyksen jäsenmäärä kasvaa.
* Yhdistys valitsee Pohjois-Savon terveydenhoitajayhdistyksen Vuoden 2020 terveydenhoitajan jäsenistön ehdotusten pohjalta.
* Liittoon kuuluvat terveydenhoitajat informoivat liiton toiminnasta ja jäsenistöön kuulumisen eduista uusia kollegoita ja opiskelijoita.

KOULUTUS JA VIRKISTYSTOIMINTA

* Yhdistyksen hallitus on suunnitellut alustavasti vuodelle 2020 keväistä toritapahtumaa liiton #onneksionterkkari –kampanjaan liittyen sekä syksyllä teatteri-iltaa ja pikkujouluja.
* Yhdistys maksaa jäsenilleen, joiden matkakustannuksia työnantaja ei maksa, matkan Terveydenhoitajapäiville 2021 halvimman julkisen kulkuneuvon mukaan. Hakemus tulee olla yhdistyksellä vuoden 2020 loppuun mennessä.
* Hallituksen toimihenkilöt osallistuvat liiton järjestämille toimihenkilöpäiville liiton kutsun mukaisesti.

OPISKELIJATOIMINTA

* Opiskelijoita kutsutaan mahdollisuuksien mukaan yhdistyksen järjestämiin tapahtumiin.
* Opiskelijoille järjestetään myös heille suunnattua toimintaa
* Valmistuvat opiskelijat huomioidaan ja heille järjestetään tilaisuus, jossa yhdistys lahjoittaa valmistuvien puolesta hyväntekeväisyyskohteeseen lahjoituksen.
* Kahdelle (2) valmistuvalle terveydenhoitajalle luovutetaan stipendi a’ 50 euroa, toinen Savonia amk:sta valmistuneelle ja toinen Kajaanin amk:sta valmistuneelle.
* Hallituksen kokouksiin kutsutaan opiskelijayhdyshenkilöt.
* Terveydenhoitajapäiville 2020 osallistuville opiskelijoille yhdistys maksaa puolet osallistumismaksusta.

LUOTTAMUSMIESTOIMINTA

* Yhdistyksen tavoitteena on, että kaikissa työorganisaatioissa on koulutettu luottamusmies.
* Luottamusmiehet osallistuvat liiton järjestämiin luottamusmieskoulutuksiin.

YHTEISTYÖ

* Yhdistys tekee yhteistyötä muiden terveydenhoitajayhdistysten sekä muiden terveydenhuollon ammatillisten yhdistysten ja kolmannen sektorin toimijoiden kanssa tilanteiden ja resurssien mukaisesti. Tavoitteena on lisätä erityisesti yhteistyötä kolmannen sektorin kanssa.
* Terveydenhoitajaopiskelijoiden tapaamiset järjestetään yhteistyössä terveydenhoitajaopettajien kanssa.

VIESTINTÄ

* Tiedottaja tai puheenjohtaja kirjoittaa jäsenkirjeen säännöllisesti (4-5x vuodessa). Jäsenkirje lähetetään sähköisesti suoraan jäsenistölle. Opiskelijoille jäsenkirje lähetetään sähköisesti opiskelijayhdyshenkilön tai koulujen lehtoreiden välityksellä. Jäsenkirje julkaistaan myös yhdistyksen nettisivuilla.
* Tapahtumien yhteydessä tiedottaja/puheenjohtaja on yhteydessä paikalliseen mediaan. Lisätään terveydenhoitajatyön näkyvyyttä ja tunnettavuutta alueella ottamalla kantaa ajankohtaiseen hyvinvointiin liittyvään aiheeseen.
* Yhdistyksellä on oma ryhmä Facebookissa, jota käytetään myös vapaamuotoisena viestintäkanavana jäsenistölle.
* Yhdistys muistaa vuosittain 50 ja 60 vuotta täyttäviä jäseniään.

STIPENDIT

* Yhdistys jakaa viisi (5) stipendiä
* Stipendi Pohjois-Savon terveydenhoitajayhdistyksen Vuoden terveydenhoitajalle 100e.
* Kaksi (2) stipendiä valmistuville terveydenhoitajaopiskelijoille a’ 50e, toinen stipendeistä valmistuvalle terveydenhoitajalle Savonia ammattikorkeakoulusta ja toinen Kajaanin ammattikorkeakoulusta valmistuvalle.
* Koulutusstipendi puolet koulutuksen kokonaishinnasta, kuitenkin korkeintaan 200e. Koulutusstipendillä halutaan tukea erityisesti terveydenhoitajan perustyötä tukevia koulutuksia, joita työnantaja ei kustanna.
* Osallistumisstipendi Terveydenhoitajapäiville (v.2021) osallistumiseen. Yhdistys korvaa koko Terveydenhoitajapäivien osallistumismaksun, mikäli työnantaja ei osallistu osallistumismaksukustannuksiin. Osallistumisstipendin saaja ei ole oikeutettu saamaan yhdistykseltä matkakorvausta Terveydenhoitajapäiville osallistumisesta.
* Koulutusstipendit ja osallistumisstipendi Terveydenhoitajapäiville on haettava 15.11.2020 mennessä erillisellä lomakkeella, joka löytyy yhdistyksen nettisivuilta. Vuoden Terveydenhoitaja ilmoitukset tulee tulla 30.9.2020 mennessä.
* Jos hakemuksia haettaviin stipendeihin ei tule määräaikaan mennessä, hallitus voi kohdentaa rahan muuhun toimintaan tai stipendiin.